In Ayutthaya logiered mir ime Guesthouse mit Lotusteich, zmitzt im Zentrum! De Afang vo de Rägeziit isch jetzt dütlich spürbar, was eus aber nöd wiiter stört, da's e schöni Abchüelig bedütet. Trotz gueter Empfehlig im Füehrer, hät eus s Ässe vo gester Abig nöd umghaue...De ersti Iidruck vo da  isch nöd de Best gsii, was sich miitlerwiile aber gänderet hät. Nach em Zmorge händ mir eus zunere drüstündige Tour im Tuk Tuk zu Tempel usserhalb em Zentrum überrede lah, was schlussendlich aber die richtig Entscheidig gsi isch. Mit villne neue Iidrück und gnueg Buddabilder für de Rest vo eusere Reis, sind mir erschöpft und hungrig zrugg cho. Zum wieder Kräft sammle, händ mir de Namittag ide Hängematte ime Hüttli zmitzt uf em Lotusteich verbracht und eus nöd emal vome heftige Gwitter vertriibe lah.